માન્ય થયેલો આવો જ એક દિવસ 4 જૂનનો પણ છે. આ દિવસ સિનિયર સીટીઝન પર થતા દુર્વ્યવહાર અંગે જાગૃતિ લાવવાનો દિવસ છે. આપણા દેશના અલગ અલગ 23 શહેરોમાં કરાયેલા સર્વે મુજબ વૃદ્ધો પર થતા અત્યાચાર પાછળ 52% દીકરાઓ અને 34% વહુઓ જવાબદાર હોય છે. દુ:ખની વાત એ છે કે દેશના બેંગ્લોર, અમદાવાદ અને ભોપાલ જેવા પ્રમુખ શહેરો આવા અત્યાચારના મામલે અનુક્રમે પ્રથમ, દ્વિતીય અને તૃતીય નંબર ધરાવે છે. અભ્યાસમાં તો એવું પણ તારણ નીકળ્યું છે કે 82% વૃદ્ધો પોતાની અશક્તિને લીધે આ વિષયમાં ફરિયાદ લખાવતા નથી, તો 52% લોકો પોતાના પરિવારની પ્રતિષ્ઠાને લીધે ચૂપચાપ સહન કરે છે. 34% વૃદ્ધોને આનો કોઈ ઉપાય દેખાતો નથી.તેઓ પોતાની જાતને નિરુપાય સમજીને બેસી રહે છે.65% વૃદ્ધો માને છે કે પરિવારના સભ્યો સોશિયલ મીડિયામાં વ્યસ્ત રહે છે, જેના કારણે વાતચીતનો- પરસ્પર જોઇતા સંવાદનો અવકાશ રહેતો નથી અને સંવેદનહીનતા તેમ જ તણાવગ્રસ્તતા વધતી જાય છે.